ming030890/wiki-yue-high-quality huggingface dataset:
醫好耶利哥乞食嘅盲人

醫好耶利哥乞食嘅盲人係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

聖經譯文
「
佢哋離開耶利哥嘅時候，有一大班人跟住耶穌。有兩個盲人坐喺路邊，聽見耶穌經過，就大聲叫：「主呀，大衛嘅子孫，可憐我哋啦！」眾人責備佢哋，唔准佢哋出聲，但係佢哋就越叫越大聲：「主呀，大衛嘅子孫，可憐我哋啦！」耶穌停低，叫佢哋過嚟，話：「你哋要我為你哋做乜嘢？」佢哋話：「主呀，令我哋嘅眼睛能夠睇得見。」耶穌就動慈心，摸佢哋嘅眼睛，佢哋即刻睇得見，就跟從耶穌。」
」

——《馬太福音》20章29-34節
「
佢哋嚟到耶利哥。耶穌同門徒同好多人離開耶利哥嘅時候，有一個乞食嘅盲人，係底買嘅仔巴底買，坐喺路邊。佢聽見係拿撒勒嘅耶穌，就大叫起嚟，話：「大衛嘅子孫耶穌呀，可憐我啦！」有好多人責備佢，唔准佢出聲，但係佢就越叫越大聲：「大衛嘅子孫耶穌呀，可憐我啦！」耶穌就停低，話：「叫佢過嚟。」佢哋就叫嗰個盲人，對佢話：「放心，起身！耶穌叫你呀。」盲人就放低外衣，跳起身，過去耶穌嗰度。耶穌回答佢話：「你要我為你做啲乜？」盲人答話：「老師，我要睇得見。」耶穌對佢話：「你去啦！你嘅信救咗你。」盲人即刻睇得見，就喺路上跟從耶穌。
」

——《馬可福音》10章46-52節
「
耶穌就快到耶利哥嘅時候，有一個盲人坐喺路邊乞食。佢聽見好多人經過，就問係乜嘢事。佢哋話佢知，係拿撒勒人耶穌經過。佢就大叫話：「大衛嘅子孫耶穌呀，可憐我啦！」喺前頭行嘅人就責備佢，唔准佢出聲，但係佢就越叫越大聲：「大衛嘅子孫耶穌呀，可憐我啦！」耶穌就停低，吩咐將盲人帶過嚟，到咗耶穌腳前，就問佢：「你要我為你做啲乜？」佢說：「主呀，我要睇得見。」耶穌對佢話：「你睇見喇！你嘅信救咗你。」嗰個盲人即刻睇得見，就跟從耶穌，一路歸榮耀畀上帝。群眾睇見呢件事，亦都讚美上帝。
」

概覽
耶穌喺上耶路撒冷準備受死嘅路上，佢仍然花時間聆聽「兩個盲人」求醫治嘅呼求。呢件事嘅記載喺三卷福音書都有啲唔同：一嗰係盲人嘅人數，一係醫好嘅時間。馬可同路加都記載係一個盲人，可能嘅原因可能係：第一，同一件事件卻成為兩個流傳；第二，真係有兩個盲人，其中一個嚟搵耶穌而得到醫治，並且能夠講出自己嘅名；第三，或者係一個盲人，但有一個人帶佢嚟搵耶穌，因此記載為兩個人。有關醫治嘅時間，馬太同馬可都話喺離開城之後，而路加就話耶穌醫好佢哋係喺進入耶利哥之前。另有解釋：好可能神蹟係喺耶穌離開耶利哥舊城同行近耶利哥新城嘅時候行嘅。新城係希律大王建造嘅，好近舊城；亦可能盲人係喺耶穌入城嘅時候求佢醫治，而耶穌出城嘅時候醫好佢哋。
耶利哥城係南北必經之地，設有稅關，因此有好多乞兒鍾意喺度乞食。耶穌經過呢度，佢哋就大嗌：「大衛嘅子孫，可憐我哋啦！」「大衛嘅子孫」係猶太人對彌賽亞嘅稱呼。可能佢心中已經期待著彌賽亞嘅來臨。耶穌聽咗佢哋嘅呼求，就動咗慈心，施以同情之手，撫摸醫治佢哋，令到佢哋能夠睇得見。
醫好迦百農大臣嘅仔

醫好迦百農大臣嘅仔係《聖經》記載耶穌嘅神蹟之一，記載喺《約翰福音》4章46-54章。

聖經譯文
「
耶穌又到咗加利利嘅迦拿，就係佢之前變水為酒嘅地方。有一個大臣，佢嘅仔喺迦百農病咗。佢聽見耶穌從猶太到咗加利利，就嚟見佢，求耶穌去醫治佢嘅仔，因為佢嘅仔病到就快死。耶穌對佢話：「若果冇睇見神蹟奇事，你哋總係唔信。」個大臣對佢話：「先生，求你趁我個仔未死就一齊去啦。」耶穌對佢話：「返去啦，你個仔會好返！」嗰個人信耶穌所講，就返去。返緊去嘅時候，佢嘅僕人迎面而嚟，話佢嘅仔好返喇。佢就問幾時好返㗎。佢哋話：「噚日下晝一點鐘燒就退咗。」佢就知道嗰陣正係耶穌對佢話「你個仔會好返！」嘅時候；佢自己同全家就都信咗。呢件係耶穌從猶太返到加利利之後所行嘅第二件神蹟。
」

概覽
當耶穌返到迦拿，一位可能係希律安提帕嘅大臣，求耶穌醫治佢嘅仔，耶穌同佢講：「你個仔會好返！」。「大臣」意思即係王嘅臣僕，指希律派往迦拿嘅地方官，可能係猶太人，所以耶穌嘅回答指出猶太人只睇重神蹟。另一派學者認為呢個官係住在25里外迦百農嘅外邦人，所以步行25里嚟求耶穌醫治佢嘅仔，結果佢因著信耶穌所講就即刻返去。重要嘅係，因為呢個神蹟，呢位大臣嘅全家都信咗主。
醫學

醫學（粵音：ji1 hok6）係維持身體健康嘅學問，主要係解決身體唔舒服或者有病嘅問題。

定位
睇埋：健康同疾病
2023 年嘅不列顛百科全書係噉樣形容醫學嘅：
「
粵文翻譯：醫學（係）一種實踐，關注維持健康同預防、緩解或者治癒疾病。

分支
心臟科
神經內科：研究神經系統；例如腦退化（AD）係一種神經細胞慢慢噉失去功能嘅長期病。患者會漸漸噉失去各種認知能力，初頭嘅症狀主包括短期記憶能力變差－個患者會容易唔記得嘢（但舊啲嘅記憶會相對冇咁受影響）以及喺做決策上有困難，而隨住病情加深，情況會變得更差。打後個患者喺各方面－包括語言、郁動同認嘢等－會開始變到愈嚟愈差，令到後期嗰陣佢哋會連一啲日常生活上嘅決定同計劃（例如煮飯同行街）都做唔到，需要人廿四小時照顧。
精神醫學：專門醫治同預防精神障礙。
預防醫學：指集中於防止疾病發生嘅工作。
原始預防係最早郁手嘅預防，喺一個細路未出世或者出世冇耐嗰時就介入。簡單嘅有提倡餵人奶，或者教啲父母點樣幫仔女由細培養良好飲食習慣。
初級預防排除引起疾病嘅物體，或者做啲嘢嚟提升啲人對疾病嘅抵抗能力，從而阻止疾病出現。例子有教人飲食均衡同埋多啲運動，kip1 住佢哋嘅身體狀態良好。
二級預防盡力喺病徵出現之前，就達致成功探測到有問題，並且採取適當嘅行動。例子可以睇吓癌症篩查，講到點樣定期幫人以驗血等嘅方法 cek1 吓佢哋有冇癌症。
三級預防講嘅係要將疾病帶嚟嘅損害—例如係永久傷殘呀噉—盡量減到有咁低得咁低。
四級預防想保護病人免受弊大於利嘅醫療干預侵害。
Info：癡肥情況引起醫學同經濟學之間合作
响廿一世紀初，癡肥嘅情況日趨普遍，例如响 2020 至 2022 年嘅香港，估計 15 至 84 歲嘅大人當中有成 32.6% 嘅都屬於超重，BMI 高過 25 ，而肥胖會提升好多種嚴重疾病—例如心臟病同中風呀噉－嘅機率。因為噉，醫療工作者日益重視體重管理嘅問題。

喺呢方面，一種常見嘅研究係配合營銷同行為經濟學，吸引人食多啲生果同蔬菜，同時又食少啲垃圾食物。例如行為科學研究已經發現，人類揀嘢食嗰陣好多時都係按照啲相對簡單嘅法則嚟行事嘅，例如係會攞最就手嘅嘢食呀噉，於是有研究者試過對環境做一啲操作，例如將啲健康食品擺喺近客人嘅地方，同時又將啲垃圾食物擺喺離客人遠嘅地方，發現噉嘅操作的確能夠提升啲人揀健康食品嚟食嘅機率。

中醫
内文：中醫
中醫學係以中醫藥理論與實踐經驗為主體，研究人類生命活動中健康與疾病轉化規律同埋佢嘅預防、診斷、治療、康復同保健嘅綜合性科學。中醫學至今已經有幾千年歷史。
中國醫學體系嘅傳統醫學，包括中國漢族為主體嘅中醫學（日本、朝鮮同台灣亦有稱漢醫），日本嘅漢方醫學，朝鮮半島嘅東醫學（即今日韓國嘅韓醫學，朝鮮嘅高麗醫學）。
醫學界功能界別

醫學界功能界別係香港立法會一個已經摺埋嘅功能界別，選民嚟自註冊醫生、牙醫。
香港2021年政改方案通過之後，呢個界別同衛生服務界功能界別合併做醫療衛生界功能界別。
醫好聾啞嘅人

醫好聾啞嘅人係《聖經》記載耶穌嘅神蹟之一，記載喺《馬可福音》7章31-37節。

聖經譯文
「
耶穌又離開咗推羅地區，經過西頓，就由低加坡里境界返到加利利海。有人帶住一個又聾又啞嘅人見耶穌，求耶穌為佢按手。耶穌將佢喺人群之中帶出嚟，去另一邊，就用手指探入佢耳仔，又用口水搽喺佢條脷度，嘆一口氣，對佢話：「以法大！」意思係「開咗喇！」佢隻耳仔即刻開咗，條脷亦解咗，佢講嘢亦清楚咗。耶穌吩咐佢哋唔好向其他人提起呢件事；但係越叫佢哋唔好傳開，佢哋越係傳開。所有聽見嘅人都好驚奇，話：「佢所做嘅事樣樣都好，佢甚至令到聾人聽到嘢，啞巴講到嘢。」
」

概覽
耶穌醫治聾啞人嘅過程，有五點要我哋學習：
個人佈道：係朋友將聾啞人帶到耶穌面前，求耶穌按手。
個人關懷：耶穌將佢喺人群之中帶出嚟。
身體接觸：唔怕抵觸律法（聾啞人唔潔淨）。用視覺同觸覺俾聾啞人知道耶穌喺度醫治佢。
心理治療：古人相信口水有醫治嘅功效。
主的恩言：耶穌望天，因為天父係能力源頭，望天重歎因為對人嘅困苦深感憐憫，對病人宣告佢要得醫治。
醫局街170號

醫局街170號係香港九龍深水埗醫局街一楝有騎樓嘅三層唐樓住宅樓宇，喺2010年12月21號獲確認係二級歷史建築。

歷史同建築
醫局街170號喺1920年代起，所在地段喺新九龍裏面，地段第39號A分段餘段（The Remaining Portion of Section A of New Kowloon Inland Lot No. 39），建築物嘅業權喺1923年註冊，喺1960年以5萬港元賣咗畀姓王嘅買家。而家嘅業主孫景燊同老婆喺1977年買咗用嚟「下舖上居」，喺地下開咗「一平」（Yick Ping Factory）裝裱字畫同配製畫框相架。由於成楝大廈係孫氏擁有，將外牆油嗮全白色配以紅色「一平」嘅大字。
樓宇係20世紀初香港流行嘅敞廊式（arcade）騎樓商住混合建築物，樓高3層，2樓以上起咗有陽台，佢嘅支柱起喺行人路上面，支柱係平實而有規律嘅意大利塔司干柱式風格，並形成可以為行人遮蔭避雨嘅廊。每層樓底高達4米，上層嘅面積比下層細啲，喺樓宇後面成斜向上嘅設計，有助通風採光。
醫學影像

醫學影像，又叫醫學成像，係為咗醫學原因而對人體拍低影像，多數用嚟斷症。
醫局街

醫局街（英文：Yee Kuk Street），係香港九龍深水埗嘅一條馬路，由九江街開始，去到界限街。街名係嚟自深水埗公立醫局。
醫局街醫局街 醫局街嘅天后廟醫局街嘅天后廟 醫局街一幢唐樓醫局街一幢唐樓 深水埗公立醫局深水埗公立醫局
陳嘉齡

陳嘉齡，香港親中派政治人物兼會計界人士。

選舉經歷
喺2021年9月，佢經指定團體提名(香港會計諮詢專家協會)成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
陳國峰

陳國峰（Penny Chan，1982年12月7號—）係香港男藝人。

簡歷
陳國峰喺香港出世，中泰混血，2010年參加無綫電視唱歌比賽《超級巨聲2》，之後加入無綫電視，主要拍電視劇，亦有做節目主持。2021年7月由經理人合約轉為基本合約。2022年3月，陳國峰感染新冠肺炎，其後康復。2023年7月結束同無綫電視嘅合約。
陳嘉靖

陳嘉靖（英文：Deer Chan，1997年2月14號—），綽號「鹿兒」，係香港女電競手兼模特兒，2016年加入香港頭一隊電子遊戲《英雄聯盟》女子職業電競隊PandaCute做隊長。

事件
2019年6月1號晚，陳嘉靖同朋友喺旺角食完飯，俾位狂迷騷擾，其中一位朋友制止期間亦受傷，最後狂迷俾差人拉咗。
軒尼詩道官立小學

軒尼詩道官立小學係香港一間官立小學，校址係香港島灣仔譚臣道169號，有三個出入口，外牆係紅磚，正門同側門喺譚臣道，而後門喺軒尼詩道。2015年轉為全日制，上晝班留返喺灣仔嘅校舍，下晝班搬去銅鑼灣東院道3號，即係前聖馬利亞堂中學校舍，並改名做「軒尼詩道官立小學（銅鑼灣）」。
軒尼詩道

軒尼詩道（粵拼：hin1 nei4 si1 dou6；英文：Hennessy Road），又譯軒尼斯道，係香港灣仔區一主要嘅街，個名係以前香港總督軒尼詩，全長約1.8公里。
軒尼詩道遊樂場

軒尼詩道遊樂場（英文：Hennessy Road Playground）係香港一公園同遊樂場，喺灣仔軒尼詩道，行政上歸灣仔區。設施有籃球場。
軒轅十四

軒轅十四（英文：Regulus，α Leo，獅子座α）係軒轅星官第十四粒星，亦係獅子座最光嗰粒星（主星）。
軒德蓀

軒德蓀（英文：Richard McNeil Henderson，1886年1月14號—1972年3月16號），係前香港工務司（發展局前身），1932年到1939年在任。
香港軒德蓀道個名就係紀念佢。
軒芝絲

軒芝絲（捷克文：Martina Hingis，1980年9月30號—）係瑞士女子職業網球員，捷克斯洛伐克施維茨（今日屬瑞士）人。佢成功攞齊網球四大滿貫雙打冠軍，亦喺澳洲網球公開賽、溫布頓網球錦標賽同美國網球公開賽贏過單打冠軍。
豐明銀行

豐明銀行係一間喺香港成立嘅銀行，係大新金融集團成員。佢嘅前身係安新私人銀行有限公司。大新銀行喺2000年9月收購咗安新私人銀行有限公司嘅少數股東股權之後，將佢嘅私人銀行業務（包括貸款同埋存款）轉入大新銀行，而安新私人銀行有限公司喺2001年3月2號正式改名做豐明銀行。
2010年11月，大新銀行同豐明銀行進行品牌整合，大新銀行會取代豐明銀行除咗中環分行之外嘅所有分行。
2011年5月9號起，豐明銀行中環分行結束營業，有關銀行服務由喺告士打道108號大新金融中心37樓3704室嘅新總行提供。
豐氏

豐（粵拼：fung1）係唐人姓氏，喺《百家姓》裏頭排第392位，依家經已冇乜人用。

名人
豐子愷：中國散文家、畫家
呢篇豐氏係同姓氏有關嘅楔位文章，重未寫完嘅。麻煩你幫手充實佢。
豐收節

Kaamatan 又叫 Pesta Kaamatan係一種每年喺馬來西亞沙巴州慶祝嘅一種豐收節。呢個節日通常係由卡達山－杜順人同埋沙巴州其他相關種族慶祝。佢持續成個5月份，直到一個叫bobohizan嘅女祭司選定為公眾假期嗰一日結束。:417
期間一個叫Unduk Ngadau嘅選美大賽會舉行，每年喺主辦地區兵南邦縣上以新加冕嘅Unduk Ngadau結束呢一個豐收節。豐收節屬於Momolianism（卡達山－杜順人信仰體系同生活理念）嘅範疇。另外，仲有一個叫Sumazau嘅舞蹈表演、一個叫Sugandoi嘅歌唱比賽、一個健美比賽同埋其他藝術同手工藝品表演。比賽例如敲鑼同埋民間體育亦成為咗呢個節日主要活動之一。
節日期間最受歡迎嘅飲品係tapai同埋叫Kinomol嘅傳統alak飲品。Tapai係用一種叫做「subiling」嘅小竹製容器或者一種叫做「singgarung」嘅特別玻璃（同樣咁用竹製成）嚟飲。
豐景園站

豐景園站係香港輕鐵車站之一，代號260，屬於單程車票第1收費區，有2個月台，總共有3條輕鐵線經呢個站，為豐景園站周邊地區乘客提供服務。
豐橋

豐橋（日文：豊橋市／とよはしし Toyohashi-shi）係日本愛知縣一個中核市，人口37萬。
豐斯

豐斯（西班牙文：Fonz）係西班牙亞拉岡威斯卡省一座城，住1千人。
豐收縣

豐收縣（越南文：Huyện Phong Thổ）係越南萊州省下轄嘅一個縣。
造父一

造父一係個喺仙王座嘅恆星系統，距離太陽887光年。
造橋站

造橋車站喺台灣苗栗縣造橋鄉，係臺灣鐵路管理局臺中線嘅鐵路車站。
造型藝術

造型藝術係種三維嘅藝術創作，好似整雕刻、陶器、瓷器咁樣。
造山紀

造山紀係古元古代入面第三個紀，響20.5億年到18億年之前，即係響層侵紀之後、固結紀之前。
地質時代
速龍屬

速龍屬（屬名：Velocisaurus，意思係「快速嘅蜥蜴」）係一種角鼻龍下目恐龍，生存喺白堊紀嘅阿根廷。學界目前剩係發現咗佢哋嘅後腿骨頭，而後腿同埋腳掌顯示佢哋適合奔跑，所以取名做「速龍」。
由於翻譯錯誤，喺粵語圈入面講嘅「速龍」通常其實係指伶盜龍（Velociraptor）。
造王者

造王者係一個影響君主皇帝繼承權決定嘅關鍵人物或集團。佢哋利用政治、資本、宗教、軍事、意見領袖影響力，成為後座司機，指使將來皇位歸邊個。唔少造王者目的唔係睇住將來君主個位，而係想搵個有油水實權嘅要職。
達濠城

達濠城係喺廣東汕頭嘅一座清朝古城，喺達濠島永濠街，康熙五十六年（1717年）落成。佢得個萬四方咁大（約合3.46英畝），係中國現存最細嘅古城。1988年入汕頭市第一批文物保護單位名錄。2010年列爲第六批廣東省文物保護單位。

建置
達濠城舊屬潮陽縣奉恩鄉招收都。城高5米，城週長429米，面積14000平方米。有二道城門，東、西邊分別係達善門同西濠門。城嘅四隻角有城樓，東、西邊各有一座更樓。城入邊設「南澳鎮水師左營守備府」、「招寧司巡檢署」、「招收鹽場」等衙門。

史
從明朝嘉靖開始，東南沿海海盜周時出沒，朝廷亦都無佢哋收。而達濠島地處濱海，河渡門方便咗海盜出入。於是乎，鄉民自己起「踏頭寨」防海盜。隆慶元年（1567年），明朝施行「招撫」政策，倭寇問題反爲更加之厲害。明末清初，海盜邱輝佔據達濠島。
康熙十九年（1680年），清朝打贏邱輝，「設達濠營副將一、都司三、守備三、千總六、把總十二、兵三千名」。第年喺達濠島起達濠營守備署，控制達濠地區嘅統治。五十五年（1716年）冬，朝廷落令兩廣總督楊琳等人起達濠城，之後就再無海盜侵擾達濠。
民國七年（1918年），城入邊起咗群英、盛德兩間小學，幾十戶清朝官吏嘅後人入城住。1938年，㗎佬侵佔達濠，趕嗮城入邊啲居民扯，拆埋佢哋啲屋。
達爾文雀

達爾文雀（英文：Darwin's finches）係多種近緣嘅雀鳥物種，由查理斯·達爾文發現，當中有約 13 種喺加拉帕戈斯群島生活。
達洛特

達洛特（葡文：José Diogo Dalot Teixeira，1999年3月18號—）係一個男足球員，佢嚟自葡萄牙布拉加，踢後衛，2017年出道。

葳蕤史
呢節要加長。
達溫

達溫（Darwen）係英國英倫西北部蘭開夏郡嘅城鎮，住3萬人。
達爾馬提亞

達爾馬提亞係克羅地亞嘅歷史地區，喺克羅地亞南部，亞德里亞海東岸，古羅馬曾經設過同名嘅行省，到19世紀曾經有過一個達爾馬提亞王國。
達爾汗烏拉

達爾汗烏拉（Дархан-Уул）係蒙古一盟，首府達爾汗。
達爾馬提亞文

達爾馬提亞文係印歐語系羅曼語族嘅一種滅絕咗嘅語言，主要喺克羅地亞達爾馬提亞用，1898年滅絕。
趙樂賢

趙樂賢（英文：Chiu Lok Yin，1979年6月12號—）係香港無綫電視前男藝員，參加2005年第19期無綫電視藝員訓練班入行，之後主要拍電視劇，代表作包括《純熟意外》嘅吳耀達。2022年5月份離開無綫電視。
趙正宇

趙正宇（1966年3月29號—）係台灣政治人，出身桃園市八德區國軍眷村，而家係無黨籍立法委員，自2016年就任立委後，就一直加入立法院民主進步黨黨團運作。
佢係銘傳大學公事系碩士，做過八德市市民代表、桃園市議員、八德區退伍軍人協會理事長、中華民國退伍軍人協會八德分會會長等職位。
趙氏孤兒

《趙氏孤兒》係中國戲劇劇目，喺元代開始出現，故仔主要係講春秋時代晉國貴族趙氏畀奸臣屠岸賈搞到咸家滅門，死淨嘅趙氏孤兒趙武大個咗之後為家族報仇。
金容仙

金容仙（1991年2月21號—）係大韓民國嘅一個女藝人同埋歌手。
金容植

金容植（1910年7月25號—1985年3月8號）係大韓民國足球員，司職中場，曾經喺1936～1940年間爲日本足球代表隊出場3次，重參加過1936年夏季奧林匹克運動會。
金宣虎

金宣虎，係大韓民國嘅一個男藝人同埋演員。
金宰漢

金宰漢，係大韓民國嘅一個男藝人同埋歌手。
金寨

金寨係中國安徽六安一個縣，總面積3667平方公里，人口68萬。
金宵大廈2

《金宵大廈2》（英文：Barrack O'Karma 1968，曾經叫《金宵大廈1968》）係香港電視廣播有限公司製作嘅時裝奇幻穿越電視劇，由陳山聰同李施嬅領銜主演，並由伍詠薇、趙希洛、張彥博、胡鴻鈞、湯洛雯同丁子朗聯合演出，編審羅佩清，監製葉鎮輝。
呢套劇喺《金宵大廈》嘅續集，但係兩套劇喺劇情上關聯唔大。呢套劇喺2020年9月開拍，11月煞科，喺2022年4月4號21:30首播，總共20集。

故仔大綱
Maurice（陳山聰飾）喺金宵大廈離奇失蹤，雖然大難不死被人搵返，但係無晒所有記憶，仲性情大變。佢嘅女朋友Ella（李施嬅飾）覺得佢有唔同，要解開謎團，唯一嘅方法就是由金宵大廈開始……金宵大廈不斷發生怪事，有電競隊入咗虛擬世界、有似真似假嘅綁架故事、仲有彗星粒子引發嘅「韓瘋」等等。通過種種奇人怪事，Maurice同Ella嘅愛情比以前愛得更加轟烈，認定對方係一生所愛。但係Ella愛上嘅可能唔係真正嘅Maurice……

穿越靈異劇情疑被中國政府禁播
呢套劇本來係無綫同大陸平台優酷聯合製作，但因為中國政府近年對影視題材諸多限制，鬼怪、穿越、裸露一律唔俾播，結果變成無綫獨家，大陸觀眾只能夠喺無綫嘅大陸專屬平台「埋堆堆」睇。優酷亦因為咁被一啲網民批評。

本地演員油黑皮膚飾演菲傭被指種族歧視
劇入面飾演菲傭角色嘅本地演員黃婉華為咗令角色更加神似而用化妝品油黑皮膚，雖然本地傳媒早期讚佢表現專業，但之後有外地傳媒批評係啡面扮裝（英文：Brownface）同種族歧視，認為個角色應該用菲律賓演員飾演。呢件事引起國際關注，唔少海外媒體都有報導，包括台灣、新加坡、馬來西亞嘅海外華人傳媒，仲有菲律賓、印度、美國等海外英文傳媒。
無綫喺4月14號發道歉聲明話無意表達唔尊重或歧視任何國籍，更加將兩集內容由myTV SUPER抽起落架。4月20號，黃婉華喺Instagram出post，對劇集同角色引起嘅負面影響道歉，同表示自己無意唔尊重同歧視任何種族。

軼事
中文維基百科話「黎倩儀」一角原定由龔嘉欣飾演，因舊患問題，改由湯洛雯飾演。呢個講法畀監製葉鎮輝否認咗。
金完宣

金完宣，係大韓民國嘅一個女藝人同埋歌手。
金宰永

金宰永（韓文：김재영，1988年9月30號—），係大韓民國男藝人同埋演員。
迎江區

迎江區（粵音：jing4 gong1 keoi1）係中國安徽安慶一個市轄區。面積11km²，人口25.1萬。轄6條街道，1個鎮，3個鄉。
街辦：宜城路街道、新河路街道、華中路街道、人民路街道、孝肅路街道、建設路街道
鎮：老峰鎮
鄉：龍獅橋鄉、長風鄉、新洲鄉

史
迎江區係安慶嘅市中心，亦係佢嘅老城區，自南宋嘉定十年（1217年），安慶知府黃干將府治由潛山縣遷去古盛唐山宜城渡，着手築城，到景定元年（1260年）完工，迄今780年歷史。乾隆25年（1760年）安徽布政使司自江寧府還治安慶爲省會開始，一直到民國27年（1938年）歷時170年，一直係安徽省府、安慶府治所在。
迎江區得名自區內北宋古剎迎江寺，寺內嘅振風塔譽為「萬里長江第一塔」。
辻裕子

辻裕子 ，係日本嘅一個女藝人同埋配音員。
辻親八

辻親八 ，係日本嘅一個男配音員。

配音作品一覽
呢個表唔完整，歡迎加料。
迂言

迂言（粵拼：jyu1 jin4；英文：Circumlocution）係一個有關語言嘅概念，指啲人講嘢或者寫嘢嗰陣用好多不必要嘅字詞（迂迴曲折嘅言語）。喺語用上，迂言可以有好多成因。

主要成因
内文：婉曲
睇埋：語用
啲人之所以會用迂言，有好多原因。其中一個常見原因係想講嘢婉曲啲。

語言比較
睇埋：分析語
某啲語言被指係口語講嘢成日有迂言。例如英文就有噉嘅講法，
成句嘢意思其實係我一定要走喇或者我真係唔留得 le5 噉嘅意思。如果要同呢句嘢整（例如）粵文或者法文翻譯，可以整做我要走喇以及 Je dois partir ——兩句嘢都表達到個重點，而且短過原句。又或者係：
呢句嘢個意思，原則上可以就噉用 he is rich 嚟表達。但以英文做母語嘅人依然成日講上面句嘢。
某啲語言被指係成日用迂言，例如英文就係噉。
辻谷耕史

辻谷耕史 ，係日本嘅一個男配音員。

配音作品一覽
呢個表唔完整，歡迎加料。
辻美優

辻美優 ，係日本嘅一個女藝人同埋配音員。
迎妻接福

《迎妻接福》（Best Bet，前名《爛賭義當老婆》）係香港電視廣播有限公司民初劇集，由謝天華、鍾嘉欣、黎耀祥、向海嵐主演，監製李添勝。呢套劇喺2007年2月12號首播，一共20集。
金恩英

金恩英，係大韓民國嘅一個女藝人同埋歌手。
金成均

金成均，係大韓民國嘅一個男藝人同埋演員。
金思垠

金思垠，係大韓民國嘅一個女藝人同埋歌手。
金性洙

金性洙（韓文：김성수，1891年10月11號—1955年2月18號），字判錫（판석），號仁村（인촌），係韓國教育家、企業家、獨立運動家、政治人，第2任大韓民國副總統。
佢去過日本留學，早稻田大學畢業，後回國學敎設立活動。1914年中央學敎財團引受，1918年京城紡織株式會社昌建。1920年東亞日報昌建，就任主編。1923年國產品愛用，物產獎勵運動追進。1932年普成學校財團引受，1946年昌建高麗大學。1945年9月16號加入新成立嘅韓國民主黨，同年12月任黨魁。1951年5月17號上任第2任副總統。1952年5月29號自由黨爲政權獨斷抗議，中途辭職。
1955年2月18號金性洙死於腦出血，終年六十五。
金慶南

金慶南，係大韓民國嘅一個男藝人同埋演員。
金志賢

金志賢（1988年6月16號—）係大韓民國嘅一個男藝人同埋歌手。
金惠琳

金惠琳，係大韓民國嘅一個女藝人同埋歌手。
金屬鹵化物燈

金屬鹵化物燈，簡稱金鹵燈，係行交流電，汞同稀有金屬鹵化物混合蒸氣產生電弧放電發光嘅電燈。而家有人用嚟做照明，佢發光效率高、使用壽命長，係一種近似日光嘅光源，好多用嚮體育場館、展覽中心、商場、工廠、街道廣場、車站、碼頭咁室內照明用。

安全問題
金鹵燈由於發出強光，帶好強紫外光，好傷皮膚同眼。
金山

金山工業，一間亞洲跨國集團，主要造電芯等。

山名
金山 (群馬)，日本群馬縣太田市嘅一座山；
金山 (鎮江)，中國江蘇省鎮江市嘅一座山；
金山 (香港)，香港新界嘅金山郊野公園；
阿爾泰山，舊時叫「金山」，蒙古同中國新疆交界嘅一座山。

人名
金山 (後遼皇帝)，中國後遼嘅一個皇帝；
金山 (演員)，中國話劇同埋電影演員、導演，本來叫趙默；
金山氏，日本嘅姓氏之一；
金山 (香港演員)，香港亞洲電視演員。
金屬量

金屬量係天文學同物理宇宙學嘅一個術語，指恆星之內除咗氫同氦元素之外，其他化學元素所佔嘅比例（呢個術語唔同一般認知嘅「金屬」，因為宇宙入面氫同氦嘅組成量佔壓倒性嘅大數量，天文學家將所有重啲嘅元素都叫做「金屬」。） 。例如，碳化合物含量較多嘅星雲被稱為「富金屬」，但係喺其他嘅場合都不會將碳當成金屬。
金屬鍵

金屬鍵係種化學鍵，主要響金屬出現，決定金屬好多物理特性，好似強度、可塑性、延展性、傳導熱量、導電性同光澤。
追新聞

追新聞（The Chaser）係一個由海外香港人成立，以Facebook、Patreon同YouTube為平台嘅新聞媒體，以維護新聞自由、捍衞民主人權同埋維繫全球港人為目標。

成立目的
喺《港版國安法》被北京喺未經事先諮詢同香港人同意後，香港記者日益擔心，報導新聞都會被當觸犯國安法，傳媒要履行第四權嘅天職，變得越來越危險，或者被屈報導「假新聞」，評論當權者嘅施政更隨時面臨惡法清算。有一啲身處海外嘅香港傳媒人眼見香港言論同新聞自由空間不斷收窄，就決定籌組《追新聞》，為身處英港兩地繁嘅讀者，報道最真實嘅訊息，提供一把同香港人價值共鳴嘅聲音。
追影

《追影》係一套中國大陸同香港合拍嘅古裝喜劇電影，由吳鎮宇做導演，由吳鎮宇、房祖名、吳佩慈、謝娜、賀剛、黨淏瀚主演，2009年7月30號上畫。
追思節

追思已亡節（英文：Commemoration of All the Faithful Departed），簡稱追思節，基督新教叫諸靈節（英文：All Souls’ Day 或者 All Souls Day） 或者諸靈日，又叫悼亡節，係天主教會同部分聖公宗教會嘅節日，998年開始定咗喺11月2號，亦即係諸聖節跟住嗰日，喺天主教又即係煉靈月嘅第二日。呢個節日係用嚟紀念同追思過咗身嘅人。
東方教會亦有類似節日，但係唔喺11月2號。
追擊費利文疑案

《追擊費利文疑案》係套美國電影，喺2003年上畫。
追妻記

《追妻記》係香港光藝製片公司喺1961年嘅一部粵語片，由秦劍執導，謝賢、嘉玲領銜主演。

情節
齣戲係講謝聖（謝賢 飾）公司來咗個新同事張慧玲（嘉玲 飾），個樣好似謝聖個偶像影星嘉玲，謝聖於是追求張慧玲，點知慧玲原來係經理周仁達（姜中平 飾）嘅情婦，故事就係咁樣展開。
追夢赤子心

《追夢赤子心》係中國樂隊GALA樂隊出嘅第三張專輯。喺2011年3月24號由北京東樂影音文化有限公司發行。

簡介
呢張唱碟收錄咗12隻歌。
追女仔

追女仔（粵拼：zeoi1 neoi5 zai2；英文：Chasing Girls）係1981年上映嘅愛情喜劇港產片，由麥嘉執導，石天、張天愛、劉藍溪、曾志偉同鄭麗芳主演。
呢套戲喺1981年8月7號至26號上映嗰陣，總共收咗九百四十六萬幾港紙票房。
追星族

追星族，指崇拜明星並追隨同佢有關事物嘅一班人，詞帶貶義。佢哋一般會稱做「Fans」。
金玉滿堂

《金玉滿堂》（英文：The Chinese Feast），係1995年香港電影，由徐克執導，張國榮、袁詠儀、鍾鎮濤、羅家英、趙文卓、熊欣欣主演。
金玟周

金玟周，係大韓民國嘅一個女藝人同埋歌手。
金玟錫

金玟錫，係大韓民國嘅一個男藝人同埋演員。
金珉奎

金珉奎（1997年4月6號—）係大韓民國嘅一個男藝人同歌手，男子組合Seventeen嘅成員。
金玉盟

《金玉盟》（英文：An Affair to Remember）係一套1957年上畫嘅美國電影，由加利格蘭同狄波拉嘉主演。呢套戲俾美國電影學院評做「史上最受歡迎浪漫嘅戲」。
金牛座

金牛座（Taurus），又叫雄牛座，牡牛座，係家下八十八西洋星座之一。佢響天球赤道一帶，佔天球面積797平方度。地球北半球來講，金牛座係冬天嘅星座，即係冬夜會見到。肉眼可以睇到嘅星，約莫125粒到。有一到四等星27粒，即係有1等星1粒、2等星1粒、3等星2粒、4等星23粒。

歷史
金牛座係古希臘托勒密所編嘅托勒密48星座之一。
金縷梅科

金縷梅科（學名：Hamamelidaceae）係被子植物門虎耳草目嘅一個科。
金繼

金繼（粵拼：gam1 gai3；日文：金継ぎ(kintsugi)）係種源自日本嘅修補陶器手藝。用樹脂製成嘅天然漆同純金粉做修補。金繼可以睇成係侘寂哲學嘅延續，係對唔完美嘅一種欣賞 。
金美賢

金美賢，係大韓民國嘅一個女藝人同埋歌手。
金義聖

金義聖，係大韓民國嘅一個男藝人同埋演員。
金美倫戴雅絲

建議金美倫戴雅絲按照原文發音改名做金美倫迪雅絲。 請睇下相關討論同提議緊嘅相關指引。
金美倫戴雅絲
金美倫戴雅絲（Cameron Diaz，1972年8月30號—）係一名前美國演員，加州聖地牙哥出世，出名作品包括《情迷索瑪莉》同《神探俏嬌娃》。
佢喺2014年演出Will Gluck嘅電影《Annie》後，就正式退出演藝圈。
金絲𩶘

金絲𩶘（Rhabdosargus sarba），又寫做金絲鱲，係種𩶘魚，生物學分類係屬平鯛屬。
金泰敏

金泰敏（김태민，Kim Tae-min，1982年5月25號—），係一位南韓足球員，司職中堅，喺2014年12月24號加盟香港超級聯賽球隊傑志。

球會生涯
2001年，金泰敏喺釜山IPark開始足球生涯，一度被認為韓國最快嘅球員，係傳奇球員李乙容喺韓國國家隊嘅接班人。
金泳三

金泳三（粵拼：gam1 wing6 saam1；韓文：김영삼／金泳三；1927年12月20號—2015年11月22號），號巨山（거산），係大韓民國政治人，慶尚南道巨濟島人，1993～1998年間做過南韓第14任總統。
佢喺1992年12月18號嘅總統選舉當選，成為1961年以嚟第一個平民出身總統，1993年2月25號正式上任，一直做到1998年2月25號。
金泳三喺2015年11月22號因敗血症復發，喺國立首爾大學附屬醫院死咗，終年87歲。
金洲站

金洲站（粵拼：gam1 zau1 zaam6；英文：Jinzhou Station），規劃時期嗌過沖尾站（cung1 mei5 zaam6；Chongwei Station），係廣州地鐵4號綫嘅車站，2007年6月28號開始營運，位置喺南沙區黃閣鎮雙山大道嘅祈豐路口。佢係廣州地鐵嘅其一高架車站。
呢個站從2007年6月28號頭班車投入營運開始一直到2017年12月27號尾班車收車為止，做過4號綫南邊嘅總站身份；期間亦試過廣州地鐵最東同最南嘅車站身份。從2017年12月28號開始，由於4號綫向南延長到南沙客運港站，呢個站唔單止降級成中途站，甚至取消咗廣州地鐵最東同最南嘅車站資格。
但佢係4號綫唯一冇廁所嘅高架站。

外觀
從出面睇金洲站嘅樣
同其它嘅4號綫嘅高架站一樣，呢個站嘅外觀方面，好似帶有橢圓形兼打橫嚟嘅柱嘅樣，有啲似個琶洲嘅會展中心噉。但佢有個地方同琶洲嘅會展中心唔一樣嘅係，呢個站嘅最頂嗰個光棚，兩邊係垂直錯開咗，冇連埋一齊，而且車站出面冇大隻字印住個站名響度。

樓層
呢個站有三層樓嘅地上室。其中地面係車站設備同出入口，地上二樓係站廳，地上三樓係4號綫嘅月台。佢同4號綫北段嘅地底車站一樣，冇廁所同休息室響度。

站廳
金洲站嘅收費區喺2樓站廳嘅西邊，入面有扶手電梯同樓梯、專用𨋢往返月台都得。

月台
呢個站有2個側式月台，喺南沙區黃閣鎮雙山大道嘅上空。
另外，喺呢個站嘅東西兩邊冇幾遠嗰度有條存車綫，從2007年6月28號晏晝投入營運開始一直到2017年10月9號尾班車（行黃村嗰邊）開出之前，4號綫冚唪唥列車到呢個站後要攆客走，之後用西邊條存車綫調頭去到另一邊月台上落客。而東邊條存車綫一般喺突發情況下先至用，其它時間好少用到。自從2017年10月10號嘅4號綫南延段開始調試之後，冚唪唥啲車除突發情況外，其它時間都唔再喺西邊條存車綫調頭，而係直接去到南沙客運港站，但列車到呢個站後重係要攆客走直到2017年12月27號嗰日尾班車收車為止。2017年12月28號因路線繼續向南延長，列車到呢個站之後唔會俾車站工作人員或廣播話攆客走，喺2月台範圍原先寫住嘅「終點月台」、「終點站」、「請勿上車」、「禁入」呢啲類似提示亦冚唪唥搣走嗮同刪嗮，重改成提示路線已經向南延長到南沙客運港附近。而家條存車綫凈限突發事件時先至用到。

商舖同自助服務
而家嘅金洲站入面唔單止冇鋪頭，相反凈係得2台自助服務設施畀乘客用，包括咗1台自動販賣機同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅服務呢台嘢。
自助服務
自動販賣機
M-Touch地鐵資料查詢

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

規劃
呢個站最先喺2003年嘅地鐵方案入面出現咗，話係4號綫嘅車站重延長到南沙地區，之後呢個站入咗4號綫嘅二期工程入面，但嗰時嗌沖尾站直到2004年4月25號先至攞到開工紙。

施工
到咗2006年初，呢個站正式逳手起。站名喺就快開工嗰時改名做金洲站。工程一直到2007年4月份先至搞掂。同年5月8號，地鐵方為咗照顧4號綫南延長到金洲嘅調試關係同將成條4號綫暫停服務成50日咁耐。

通車
金洲站1月台東邊嘅列車軌道（2015年7月3號）（2017年12月29號）通過呢兩張歷史相，發現原先呢個站東邊條存車綫變成咗正綫軌道，尤其喺張相中間重出現軌道有向下入地嘅跡象。而呢種「向下入地跡象」喺2007年6月28號到2016年底係睇唔到嘅。
2007年6月28號，4號綫恢復營運之後，呢個站亦正式開放。期間班車一直到22:40分就冇車，後嚟地鐵方考慮到從廣州需要往返南沙做嘢或玩啲市民喺深夜冇車搭嘅問題而將營運時間延長到23:15先至收檔。期間呢個站一直做住4號綫南邊總站嘅身份，直到2017年12月28號，由於路線繼續向南延長到南沙客運港，車站亦降級成中途站。

報站廣播
報站廣播方面，從2007年6月28號恢復營運之後，每部列車到呢個站之後都會有廣播話佢係尾站要全體落車。2017年10月10號雖然加咗個南延段調試嘅廣播提示信號，但亦提示終點站要全體落車直到同年12月27號尾班車收車為止。從2017年12月28號頭班車開始，受到車站因路線繼續向南延長到南沙客運港而降級成中途站嘅影響，原先喺呢個站嘅清客廣播同南延段調試嘅廣播提示信號亦同時取消咗。

利用狀況
呢個站喺啱開通無耐，由於周邊係山旮旯地方，所以嗰時冇乜人上落。直到2015年4月21號，由於廣州南沙自貿區正式成立，車站周邊先至有好多樓盤同商業區出現，令車站東邊同北邊啲村嘅乘客成日揀呢個站上落。另外亦有南沙城區大部分居民通過巴士接駁等交通方式到呢個站轉地鐵。由於嗰時呢個站屬總站，所以亦有好多客流喺呢個站之間轉巴士往返南沙城區。從2017年12月28號朝頭早開始，由於路線延長到南沙客運港，所以亦有一大堆喺南沙城區住或返工，遊玩啲乘客都分流到佢以南啲車站入面，唔再局限喺呢個站入面轉巴士。
電子前線基金會

電子前線基金會（英文：Electronic Frontier Foundation）係一個國際性非牟利組織，關注電子版權，亦都致力保衛所有網民嘅權利。佢個總部喺美國三藩市。
電子工程

電子工程（粵拼：din6 zi2 gung1 cing4；英文：electronic engineering）係電機工程嘅分支，專門研究同電子學有關嘅元件，譬如電子電路、微處理器、單晶片。
電子市場

電子市場(Electronic Markets)係一本雙盲同行評審嘅學術季刊，內容主要關於信息系統對電子商務嘅影響研究。佢喺1991年成立，由Springer出版。自2010年起，呢本期刊納入咗Social Science Citation Index。
電子控制單元

電子控制單元（英文：Electronic Control Unit，簡稱ECU）係一架車嘅主要控制程序，佢主要係通過專用儀器修改參數以提升車輛性能，又稱行車電腦。
電子書

電子書（粵拼：din6 zi2 syu1，E-book）係一種可以喺電腦或者第啲電子設備嘅平板顯示器度讀取嘅書。
電子寵物

電子寵物（digital pet）顧名思義係以用電腦模擬嘅形式存在嘅寵物，呢啲寵物喺電子空間存在，會要求玩家好似真嘅寵物主人噉，照顧佢哋嘅各種所需，包括餵嘢食、沖涼、同佢哋玩以至係幫佢哋清理排泄物呀噉，務求確保隻寵物生活得健康舒服。有人指，電子寵物嘅過癮之處在於，玩家有得體驗養寵物得嚟又唔使應付養真寵物要應付嗰啲撈絞嘢。電子寵物嘅出名例子有他媽哥池，而廿一世紀嘅例子就有《任天狗》（Nintendogs）。
電子寵物可以算係一種生命模擬遊戲。
達葛·帕森斯

達葛·帕森斯係一個美國社會學者、大學教員、生物學家。
達西四世

達西四世（Anastasius IV，又譯阿納斯塔修斯四世，1073年—1154年12月3號）係羅馬天主教第168任教宗，1153年到1154年在位。
達訥堡

達訥堡（Daneborg）係喺格陵蘭東北面嘅沃爾拉斯頓前陸半島南海岸嘅一個站，好近格陵蘭海（Greenland Sea）。達訥堡係世界上最大嘅國家公園――東北格陵蘭國家公園嘅狗雪橇巡邏隊嘅總部。
達蓋爾

達蓋爾（Louis Jacques Mand Daguerre，1789年11月18號—1851年7月10號）係法國發明家、藝術家同化學家，喺法國瓦勒德瓦茲省Cormeilles-en-Parisis出世，死喺巴黎附近。佢原本係舞台背景畫家，後發明達蓋爾銀版法，又叫達蓋爾影像法。1839年8月19號法國科學與藝術學院買咗佢嘅攝影法專利，並向世人公開，宣告攝影嘅誕生。
達蘭薩拉

達蘭薩拉係印度一個城鎮，人口五萬。佢係西藏流亡政府嘅流亡首都。
達西三世

達西三世（Anastasius III，又譯亞納大削三世，—913年6月）係羅馬天主教第120任教宗，911年到913年在位。
達西二世

達西二世（Anastasius II，又譯亞納大削二世，—498年11月19號）係羅馬天主教第50任教宗，496年到498年在位。
達許·漢密特

達許·漢密特係一個美國作家、小說家、編劇、新聞工作者、文學評論家、散文家。
達茅夫學院

達茅夫學院（英文：Dartmouth College）係喺美國紐咸西州漢諾瓦嘅一間私立大學。
馬可尼

馬可尼（Guglielmo Marconi，1874年4月25號—1937年7月20號）係意大利發明家，1909年諾貝爾物理學獎得獎者。
1895年發明無線電通訊，但係向意大利政府請求資助失敗。1896年喺英國進行咗14.4公里嘅通訊試驗成功，並取得專利。1897年喺倫敦成立馬可尼無線電報公司。1901年12月12號，馬可尼嘅研究小組，喺紐芬蘭接收到從英國發送出來嘅第一個橫跨大西洋嘅無線電信號。1909年獲諾貝爾物理學獎。1932年發現高頻波。
馬可福音

馬可福音（希臘文：Κατά Μάρκον，天主教譯做《馬爾谷福音》係《新約聖經》記錄耶穌傳道活動嘅四福音書之一。係一本面向外邦人嘅福音書。

簡介
作者︰馬可
日期︰65年
地點︰羅馬
對象︰羅馬人
馬可福音記述關於上帝之子耶穌基督嘅好消息，佢話我哋知耶穌係一位著重實行而具有權威嘅人。佢嘅權威可以喺佢嘅教訓，制伏邪靈嘅能力，同赦罪嘅權柄睇出來。耶穌自稱人子，佢到世上嘅目的係要服務人類，同埋為拯救人類而犧牲自己嘅性命。
馬可用簡潔有力嘅文筆記述耶穌嘅事蹟，將重心放喺佢嘅工作方面，唔喺佢嘅言論教訓。作者先用簡短嘅篇幅敘述施洗約翰傳道同埋耶穌嘅洗禮同受試探，跟住就更詳盡報導耶穌嘅醫病同教訓，又記述耶穌嘅門徒點樣逐漸認識佢，反對嘅力量亦係噉增加。最後幾章寫耶穌喺呢個世界最後一星期嘅事，特別係關於佢被釘十字架同復活嘅經過。
一般學者認為呢卷書嘅兩段結語唔係出自馬可嘅手筆，係其他作者加上去嘅。
馬可邦

馬可邦係毛厘士一座城，大港區首府，人口1.5萬。
馬君正

馬君正（英文：Ma Kwan Ching，1997年8月31號—）係香港女子滑浪風帆手。
佢喺2024年巴黎奧運代表香港參加女子iQFoil型滑浪風帆賽。
馬可尼道

馬可尼道（英文：Marconi Road），係香港九龍九龍塘嘅一條馬路，頭尾兩邊都連住廣播道。
條路原本係叫高雅道（Clare Road），個名源自愛爾蘭克萊爾郡。1968年1月5號改名為馬可尼道，記念無線電通訊發明人馬可尼。
馬可米素

馬可米素（葡文：Marco Maciel，1940年7月21號—) 係巴西律師、作家同政治人，巴西帕南布古州嘅利斯菲出世。 喺1977年至1979年期間出任巴西眾議院議長，1979～1982年間做帕南布哥州州長。佢1995年至2003年間出任巴西副總統。
馬君武

馬君武（1881年7月17號—1940年8月1號），名和，字君武，廣西桂林人，中國教育家、翻譯家、學者、社會活動家。1923年出任上海大夏大學首任校長。1924年出任北京工業大學校長。1928年創辦省立廣西大學，三任廣西大學校長。
電磁力

電磁力係四種基本作用力嘅其中一個，其餘重包括強作用力、弱作用力同萬有引力。
電磁場

電磁場（粵拼：din6 ci4 coeng4，英文：electromagnetic field）係由帶電粒子嘅郁動而整出嚟嘅一種物理場。
關雎

《關雎》係《詩經·國風·周南》嘅第一篇。

原文
關關雎鳩，在河之洲。窈窕淑女，君子好逑。
參差荇菜，左右流之。窈窕淑女，寤寐求之。
求之不得，寤寐思服。悠哉悠哉，輾轉反側。
參差荇菜，左右采之。窈窕淑女，琴瑟友之。
參差荇菜，左右芼之。窈窕淑女，鐘鼓樂之。

譯文
關關咁叫嘅雎鳩（一說為水鳥，一說為魚鷹），喺黃河中嘅沙洲（詩經中嘅「河」專指黃河）。美麗善良嘅女子，君子會同佢做情侶。
長短不齊嘅荇菜，佢用左手右手摘。美麗善良嘅女子，我醒緊、瞓緊都想追佢。追唔到，醒緊、瞓緊都喺度掛住緊佢。相思就係咁深長，翻來覆去都瞓唔着。
長短不齊嘅荇菜，佢用左手右手摘。美麗善良嘅女子，我要彈琴撥瑟去親近佢。長短不齊嘅荇菜，佢用左手右手摘。美麗善良嘅女子，我要敲鐘擊鼓去娛樂佢（一說為敲鐘擊鼓去迎娶佢）。
關隆倫

關隆倫（1981年1月16號—）係日本足球員，司職中場，效力過大宮松鼠，水戶蜀葵，及札幌岡薩多。
關隴集團

關隴集團係指由南北朝嘅北魏開始興起嘅士族集團，祖籍嚟自陝西關中同甘肅隴山一帶，喺政治上有好大影響力，隋代到大唐初年勢力去到鼎盛，去到大唐末年逐漸衰弱，集團唔再存在。呢種講法係由民國史學家陳寅恪首先提出。
闞氏

闞（粵拼：ham3）係唐人姓氏，喺《百家姓》裏頭排第380位，依家經已冇乜人用。
呢篇闞氏係同姓氏有關嘅楔位文章，重未寫完嘅。麻煩你幫手充實佢。
闡述

闡述（英文：elaboration）係指「對講咗嘅嘢，再講多啲嘢嚟添加資訊」嘅舉動。
阜寧

阜寧係中國江蘇鹽城一個縣，總面積1439平方公里，人口109萬。
阜南

阜南係中國安徽阜陽一個縣，總面積1929平方公里，人口155萬。
駱駝科

駱駝科（Camelidae）係哺乳綱偶蹄目下嘅一科，下有駱駝屬、羊駝屬同小羊駝屬。
駿其足球會

駿其足球會係香港一支足球隊，前身係2008年成立嘅四海體育會、日本職業足球乙級聯賽球會橫濱FC嘅衛星球會橫濱FC香港以及YFC澳滌。

職球員名單
呢版要更新，以反映最新情況。加完料之後唔該拎走個模。
會長：簡文滌
社長：太田博喜
教練：李志堅
助教：李美芬、羅振邦
守門員教練：張景驊
青訓教練：岑國培、梁承傑
駿景花園

駿景花園（粵拼：zeon3 ging2 faa1 jyun2*4）係中國廣東省廣州市嘅一個樓盤，喺1999年起好，位置喺天河區中山大道西190號。
2005年，物管打算喺小區西邊起變電站，但俾好多業主話反對而停咗。雖然2008年又出現施工嘅跡象，但又俾好多業主反對而停咗。
駿景路

駿景路（英文：Tsun King Road）係香港新界沙田區一條路，連接火炭樂信徑同大埔公路沙田段，部份高架路段跨越東鐵綫路軌同何東樓。條路個名嚟自駿景園。
駿景路通車初期係一條連接駿景園同大埔公路嘅路，之後政府起咗一條連接樂信徑同大埔公路嘅新路，部份路段同駿景路重疊，最後成條新路都叫埋做駿景路。
駱駝·飛鳥·魚

《駱駝·飛鳥·魚》係臺灣歌手齊豫出嘅第十二張錄音室唱碟。喺1997年12月9號由滾石唱片發行。

簡介
呢張唱碟收錄咗12隻歌。
駱駝刺屬

駱駝刺屬（粵拼：lok6 to4 ci3 suk6，Alhagi ），係豆目豆科蝶形花亞科嘅其中一個屬。
駱駝趾

駱駝趾係指女人著褲時，佢啲女性生殖器嘅輪廓透過條褲現晒形。
駱駝

駱駝或者叫駝，係駱駝科駱駝屬嘅動物，亦係種家畜，以駝峯爲記認。分兩種，一種係西亞種，單峯駱駝，東及中亞種，雙峯駱駝。駱駝以耐旱耐熱而聞名，有名沙漠之舟，往來沙漠之中。
生活喺沙漠邊緣嘅人類早喺公元前3000年開始馴養駱駝，作為役畜，用嚟馱運同騎乘，有好多國家都會倚賴駱駝為生嘅駱駝牧民，甚至有駱駝騎兵。

種類
單峯駱駝毛短，主要生活喺北非同西亞、印度等熱帶嘅地域，生活喺沙漠地帶嘅牧民以駱駝奶甚至駱駝血作為食物，目前全世界只有1400萬隻，全部都係家畜。19世紀末澳洲曾經從非洲引入部分單峯駱駝，後嚟由於唔再應用役畜，只係向中東出口，大約有3200隻散落到澳洲沙漠重新野化。
雙峯駱駝毛長，襟凍，春天甩毛，主要生活喺中亞同中國西北、蒙古。大約只有120萬隻，20世紀喺塔克拉瑪干沙漠發現野駱駝，可能係雙峰駱駝嘅祖先，大約有1000隻，中國政府已經將呢一帶劃為野駱駝自然保護區。
維基同享有多媒體嘅嘢：Camelus
維基物種有資料講：Camelus
駱駝漆大廈

駱駝漆大廈第一至三座（英文：Camel Paint Buildings Block I, II & III）係香港觀塘區開源道嘅工廠大廈，喺1980年代落成。

歷史
駱駝漆大廈原址係國民製漆廠喺舊駱駝漆大廈附近嘅廠房同危險倉庫，隨住駱駝漆喺1980年代將生產線遷往東莞，原址被清拆，重建為現存嘅駱駝漆大廈，其中第一同第二座喺1981年落成，而第三座喺1989年落成。而舊嘅駱駝漆大廈亦喺2002年改為商業用途，改稱駱駝漆中心。
隨住觀塘區工業式微，駱駝漆大廈逐漸轉型成集零售、食肆、手工小店、批發、辦公室等於一身嘅工廈，其中以第三座最有人氣。大廈有唔少嘅食肆都係攞只准大廈工廠員工使用嘅「工廠食堂」、或者唔可以堂食嘅「食物製造廠牌照」經營。
2023年8月26號，位於駱駝漆大廈第三座嘅「光榮米線」俾地政處警告違反地契，指大廈只淮用作工業、貨倉之用，要求光榮米線停業，否則向業主釘契。由於光榮米線有黃色經濟圈嘅政治立場，而同一座其他四十幾間食肆都無收到警告，所以被質疑係選擇性執法。而呢件事之後，大廈有近半嘅食肆落閘。
馬拉斯

馬拉斯（粵拼：maa5 laa1 si1，土耳其文：Kahramanmaraş），係土耳其卡赫拉曼馬拉什省嘅城市。
馬拉松戰役

馬拉松戰役（英文：Battle of Marathon）係前490年喺馬拉松發生嘅一場戰役。
馬拉尖牙鱸

馬拉尖牙鱸（學名：Synagrops malayanus）係發光鯛科尖牙鱸屬嘅其中一個種。
馬拉拉

馬拉拉（ملاله یوسفزۍ‎，Malālah Yūsafzay，1997年7月12號—）係住喺巴基斯坦西北部嘅一位普什圖族學生，以爭取婦女權利而出名。馬拉拉通過博客介紹咗佢哋喺塔利班政權下嘅生活。馬拉拉後來贏到巴基斯坦第一屆全國青年和平獎。
2012年10月9號，馬拉拉坐緊校車返屋企途中畀塔利班槍手企圖暗殺，打中頭同頸，一度情況危殆，之後好轉。媒體報導因為呢單嘢，巴基斯坦同全世界有人示威，同情馬拉拉，批抨塔利班。
2013年10月10號，歐洲議會頒咗個薩哈羅夫獎畀佢。2014年同印度人薩蒂亞爾希（Kailash Satyarthi）一齊獲頒發諾貝爾和平獎，係歷年嚟最年輕諾貝爾獎得主。
馬拉尼昂州

馬拉尼昂州（Maranhão）係巴西東北部一州，首府聖路易斯。
馬拉提文

馬拉提文（粵拼：maa5 laa1 tai4 man4*2；馬拉提文：मराठी，拉丁轉寫：Marāṭhī），係印度馬哈拉施特拉邦嘅官方語言，有超過7300萬人用。
馬拉松

係種長跑賽，現代馬拉松要跑42公里又195米（26哩又385碼），而家通常會響路面跑。馬拉松嘅起源，相傳係公元前490年古希臘響希波戰爭馬拉松戰役打贏波斯，有個希臘士兵由馬拉松跑返雅典報捷之後死咗，但呢個傳說存有爭議。
馬拉松一半路程（21.0975公里）嘅賽跑就叫半馬拉松，多過42.195km嘅耐力跑就叫超級馬拉松。
隱形技術

隱形技術（英文：stealth technology）係種軍事技術，並唔係指真係令到樣嘢隱形，而係要令到武器比較難畀雷達、紅外線、聲納等嘅科技偵測到，主要用喺飛機同潛水艇度。
隱形

隱形係一樣物體唔畀人見到嘅狀態，喺科幻題材作品幾常見，而現實可以透過光學原理做到類似效果，主要喺魔術表演度用。
隱形人

隱形人，故事情節一種，講人可以透明隱身，隱形一樣，人地睇唔到。咁亦叫透明人。一般視為想象，奇幻小說、科幻小說都會寫。古時傳說會用一啲器物，布呀簑呀咁，又或者用仙術。佢又好似幽靈咁睇唔見，然而有人身實體。
隱形人可以唔知唔覺潛入。當然亦可做壞事而唔畀人知。見唔到亦可以嚇到人。
有時隱形未必完全，例如屈光怪怪地，又或者某啲部份無隱。又或者可以用紅外綫偵測到。當然可以物理上，用撞用煙用水用油咁。
由於隱形人唔見，表現喺畫作，又或者電影，就會有啲象徵物，好似包實個人，等日常生活可見到。
小說至早有一八九七年，英國小說隱形人。倪匡小說透明光，都講隱形人。電影都有，好似一九五四年，日本電影透明人間。由於非常好用，有唔少作品用到，亦唔限於小說電影。
由於軍事上有用，現實中亦有試驗，叫做光學迷彩。
隱形客

《隱形客》（英文：The Invisible Man）係套2020年上畫嘅美國電影，由伊莉莎白莫斯、艾迪士荷治、絲多蕾特、夏莉特黛亞、奧利弗積遜高漢主演，利雲紐執導。
隱形的翅膀

《隱形的翅膀》係台灣歌手張韶涵喺2006年發行《潘朵拉》專輯入面嘅一隻歌，亦都係電視劇《愛殺17》嘅主題曲。由王雅君填詞同作曲，張韶涵演唱。

簡介
「隱形的翅膀」暗喻「無形的力量」，因為當年張韶涵每次參加歌唱比賽都係輸，但佢冇放棄到，呢個感覺畀到王雅君覺得佢係「神隱少女」。

背景
寫呢隻嘅王雅君喺一個採訪入面話用咗5分鐘就寫咗隻歌出嚟。王雅君了解咗張韶涵喺出道前嘅坎坷經歷同故事，先有靈感寫呢隻歌。而寫呢隻歌嘅王雅君諗到「隱形翅膀」呢個詞語係因為佢覺得張韶涵好似宮崎駿電影《千與千尋》入面嘅女主角。

迴響
喺北京大學2008新年聯歡會度，時任校長許智宏翻唱咗呢隻歌引起好大迴響。
中國大陸曾經有部電影係根據呢隻歌拍咗部同名電影《隱形的翅膀》。
喺2009年中國大陸北京高考作文題目《我有一雙隱形的翅膀》，係根據呢隻歌《隱形的翅膀》出題。
而時任國家主席胡錦濤用過呢隻歌做佢嘅手機鈴聲。
喺2012年，張韶涵出咗《有形的翅膀》嚟呼應呢隻歌。
隱形鬥室

《隱形鬥室》（英文：The room）係2006年由香港影音使團製作嘅福音電影。

劇情簡介
Amanda因為佢跟進嘅一位受助者再次跳樓自殺，感到極之傷心同挫敗，加上工作壓力，令佢嘅抑鬱症越嚟越深，打算走上天台結束生命…。一位尋死嘅專業社工，一位努力活下去嘅初哥義工，同一位從旁指導經驗豐富嘅導師，點樣透過一個熱線電話，揭開一段令人震驚嘅童年往事，解開一個潛藏不解嘅心結，挽回一條因抑鬱症而自殺嘅生命……。
隱形怪傑

《隱形怪傑》（The Disappearance）係香港無綫電視喺1997年推出嘅電視劇，由林家棟、林保怡、陳妙瑛、陳芷菁主演，屬無綫電視30週年台慶劇。故仔用隱形人做題材，被指係仿製前一年日本電視劇《透明人間》。
隱形牆

隱形牆（invisible wall）喺電子遊戲製作上係指遊戲空間入面一埲睇唔到嘅牆，主要用途係用嚟避免啲玩家去一啲唔應該去嘅位置、啲無心行弄路或者有心惗住去屈機嘅。譬如話有一隻動作冒險遊戲，其中一個關卡係一個喺海邊嘅懸崖，製作組當然唔想個玩家企出去懸崖外面，但又因為想降低難度等嘅原因，唔想將個遊戲程式設成遊戲主角有可能跌落懸崖死亡，於是就整一埲隱形牆喺度，令主角唔能夠行出去懸崖外嘅位置。有時，隱形牆亦都喊做「空氣牆」，雖然遊戲個機制甚至個遊戲世界觀上都未必有乜空氣喺度（譬如喺太空）。
隱形眼鏡

隱形眼鏡，俗稱con（嚟自英文Contact lens）係直接戴落眼球角膜上面嘅鏡片，用嚟矯正視力。就算戴咗隱形眼鏡，外人都未必留意到，因為佢唔似眼鏡咁明顯。
颱風卡努

颱風卡努係太平洋颱風季嘅熱帶氣旋名。「卡努」呢個名由泰國提供，即係生果大樹菠蘿。
颱風卡努可以係：
颱風卡努 (2005年)
強烈熱帶風暴卡努 (2012年)
強颱風卡努 (2017年)
颱風南瑪都

颱風南瑪都係太平洋颱風季嘅熱帶氣旋名。「南瑪都」呢個名由密克羅尼西亞聯邦提供，係指當地古城南馬都。
颱風南瑪都可以係：
颱風南瑪都 (2004年)
颱風南瑪都 (2011年)
強烈熱帶風暴南瑪都 (2017年)
颱風塔巴

颱風塔巴係太平洋颱風季嘅熱帶氣旋名。「塔巴」呢個名由馬來西亞提供，係指叉尾鯰魚。
颱風塔巴可以係：
熱帶風暴塔巴 (2002年)
熱帶風暴塔巴 (2007年)
強烈熱帶風暴塔巴 (2014年)
颱風古超

颱風古超係太平洋颱風季嘅熱帶氣旋名。「古超」呢個名由密克羅尼西亞聯邦提供，即係香料薑黃。
颱風帕卡可以係：
強烈熱帶風暴古超 (2005年)
颱風古超 (2012年)
熱帶風暴古超 (2017年)
颱風啟德

颱風啟德係太平洋颱風季嘅熱帶氣旋名。「啟德」呢個名由香港提供，係指舊啟德機場。
颱風啟德可以係：
颱風啟德 (2000年)
颱風啟德 (2005年)
颱風啟德 (2012年)
熱帶風暴啟德 (2017年)
颱風北冕

颱風北冕係太平洋颱風季嘅熱帶氣旋名。「北冕」呢個名由日本提供，指北冕座。
颱風北冕可以係：
強烈熱帶風暴北冕 (2002年)
強烈熱帶風暴北冕 (2008年)
強烈熱帶風暴北冕 (2014年)
颱風北冕 (2019年)
颱風南川

颱風南川係太平洋颱風季嘅熱帶氣旋名。「南川」呢個名由老撾提供，指老撾湄公河支流南屯河。
颱風南川可以係：
颱風南川 (2004年)
熱帶風暴南川 (2010年)
颱風南川 (2016年)
颱風南川 (2021年)
颱風圓規

颱風圓規係太平洋颱風季嘅熱帶氣旋名。「圓規」呢個名由日本提供，指星座圓規座。
颱風圓規可以係：
熱帶風暴圓規 (2004年)
颱風圓規 (2010年)
熱帶風暴圓規 (2016年)
強烈熱帶風暴圓規 (2021年)
颱風塔拉斯

颱風塔拉斯係太平洋颱風季嘅熱帶氣旋名。「塔拉斯」呢個名由菲律賓提供，係解鋒利。
颱風塔拉斯可以係：
熱帶風暴塔拉斯 (2004年)
強烈熱帶風暴塔拉斯 (2011年)
熱帶風暴塔拉斯 (2017年)
鞍鋼股份

鞍鋼股份有限公司（簡稱「鞍鋼」，港交所：00347，深交所：000898）係一間喺港交所同埋深交所上市嘅金屬公司。公司1997年5月成立，喺中國註冊，總部喺遼寧鞍山，董事長張曉剛。
1997年7月，公司以每股1.63港元發售8.9億股H股上市；1997年11月，又以每股3.9元發行3億股A股。
2010年，公司生產鐵2,212萬噸、鋼2,165萬噸、鋼材2,087萬噸，利潤總額23.58億元。
鞍山

鞍山（粵音：on1 saan1；英文：Anshan或An-Shan）喺中國遼寧，家下係個地級市，叫鞍山市。佢喺遼寧省中南部，係中國鋼鐵基地，有鋼都之稱。

地理
鞍山喺遼陽西南二萬八千米。
鞍山西同南都係山，而東同北係平地。
鞋踭

鞋踭係指鞋靠近腳踭嘅位，一般嚟講係係平嘅，但有啲鞋會專登升高個鞋踭，呢類鞋就叫做高踭鞋。
鞍祿街公園

鞍祿街公園，香港公園之一，遊樂場之一，喺馬鞍山安祿街，英文叫On Luk Street Park。行政上歸沙田區。設施有緩跑徑、健身徑。公園長而窄，由西沙路伸到馬鞍山路。
鞏氏

鞏（粵拼：gung2）係唐人姓氏，喺《百家姓》裏頭排第370位。

名人
鞏俐：中國女演員
呢篇鞏氏係同姓氏有關嘅楔位文章，重未寫完嘅。麻煩你幫手充實佢。